Classis V. Rhodophyceae. 



Algae multicellulares, vegetatione terminali non limitata praeditae, 

 plerumque trioicae. 



Thallus e cellularum seriebus vel stratis singulis vel pluribus 

 compositus , aut nudus aut e cellularum strato corticatus , forma quam 

 maxime varius: membranaceus (Porphyridium) , crustaceus (Hilden- 

 brandtia) , filamentosus et verticillatim ramosus (Batrachospermum, 

 Thorea) , fasciiformis (Bangia), foliaceus etc. Cytioplasma plerumque 

 rhodophyllo (Cohn), rarius phycochromate coloratum, granula amyloidea 

 vel amylacea et saepe guttulas oleosas includens. 



Propagationis organa triplicis indolis, saepissime in plantas distinctas 

 disposita : 



1. organa mascula vel antheridia e fasciculis cellularum plerum- 

 que moniliformibus ramosis , denique in spermatozoidea vel spermatia 

 foecundantia (sporidia J. Ag.) oblonga vel ovalia, achroa, immobilia 

 dissolutis formata. 



2. organa feminea vel cystocarpia Ktz. e soris nonnunquam moni- 

 liformibus formata, qui e placenta saepissime corticali evolvuntur, nudi 

 vel cuticula mucilaginosa vel involucro inclusi, denique sporas (poly- 

 sporas) numerosas immobiles mox germinantes emittunt. Foecundatur 

 cystocarpium statu primordiali ope organi piliformis (trichogyne Thur. 

 et Bornet), quorum spermatia copulantur. 



3. tetrasporangia , e cellula corticali unica valde intumescente 

 formata, divisione utriculi primordialis cruciata quadrilocularia ; in quo- 

 que loculo (cellulis secundariis , sororiis) spora unica (tetraspora) se 

 format, quae sine foecundatione germinat. 



Rhodophyceae exceptis paucis marinae , insignes praecipue colore 

 roseo, coccineo, purpureo, violaceo, raro olivaceo vel aerugineo. 





